Gunther Phil Auerswald

### ครอบครัว

ฟิลลิป โทเบียส อาวส์วาลด์ (พ่อ) เฟลิเซีย เกรต้า ชไนเดอร์ (แม่)การิน เอมเมตต์ อาวส์วัลด์ (ลูกชาย)

### คนรัก

เกวลิน ไซ (เสียชีวิต)แพทริเซีย เวลส์ (Loop-II Day 10)

### TTR

TTR-04 (แทมมะริน)

**กุนเธอร์ ฟิลลิป อาวส์วาลด์** (ฟิล) เป็นสมาชิกใหม่ของศูนย์วิจัยป่าไม้ไซเนีย เขาลี้ภัยมาจากจักรวรรดิ █████ เพราะการต่อต้านโครงการอาวุธสงครามในดินแดนของตนเอง ซึ่งทำให้เขาต้องสูญเสียทุกสิ่งทุกอย่างที่เคยมีในชีวิตไปจนหมด รวมถึงผู้หญิงที่รักที่สุดอย่างเกวลิน ไซ

เป็นหนึ่งในตัวละครผู้เล่นของ TTR-04 เช่นเดียวกับเกล ที. โอเมก้า

## บุคลิกภาพ

### ลักษณะภายนอก

รูปร่างสูงโปร่ง สมส่วน ผมสีน้ำตาลหยักศกออกไปทางยุ่งเล็กน้อย ดวงตาสีเดียวกัน ไว้เคราเล็กน้อยที่คาง แขนซ้ายจากข้อศอกลงมาเป็นแขนกลทำจากโลหะที่ทนทานต่อทุกสภาพแวดล้อม และสามารถปรับค่าน้ำหนักแรงได้ตามใจชอบ สวมเครื่องแบบพิทักษ์ป่าหรือไม่ก็เสื้อยืดกางเกงขายาวคลุมทับด้วยแจ็กเก็ต และรองเท้าบู๊ท

### ลักษณะนิสัย

เป็นคนที่ดูเหมือนจะเงียบขรึม จริงจัง สมกับเป็นหนึ่งในบรรดาผู้หลักผู้ใหญ่ในกลุ่ม A ค่อนข้างสุภาพและมีน้ำใจต่อคนรอบข้าง แต่บางครั้ง(?)ก็ชอบพูดจายียวนกวนประสาท ตบมุก ขัดคอ โดยเฉพาะกับคนสนิท มักเป็นฝ่ายคอยเบรกเกลเวลาทำตัวลามปามคนอื่น ชอบบ่นเด็กๆ ในกลุ่ม A ที่ชอบเล่นอะไรพิเรนทร์ และไอโกะที่ชอบเสพกาแฟเกินขนาด โดยรวมค่อนข้างเป็นคนใจเย็น แต่ถ้าทำให้โกรธขึ้นมาแล้วล่ะก็.... ลาก่อน คุณทำพลาดแล้ว!

## ประวัติ

**กุนเธอร์ ฟิลลิป อาวส์วาลด์** หรือฟิล เกิดเมื่อวันที่ 31 กรกฎาคม 2XXX ในรัฐทางตอนเหนือของจักรวรรดิ █████ เป็นลูกชายคนเดียวของฟิลลิป โทเบียส อาวส์วาลด์ นักวิจัยและสำรวจทรัพยากรธรรมชาติของรัฐบาล และเฟลิเซีย เกรต้า ชไนเดอร์ นักวิจัยด้านวิทยาศาสตร์อาหาร ผู้ซึ่งลาออกจากงานหลังจากคลอดลูกเนื่องจากผลกระทบจากภาวะครรภ์เป็นพิษ ทำให้ร่างกายไม่แข็งแรงและเสียชีวิตหลังจากฟิลอายุได้สามขวบ

นอกเหนือจากนั้น ฟิลยังเป็นทายาทสายตรงของแดน อาวส์วาลด์ ผู้มีความเกี่ยวข้องกับดร.เกวลิน ธนพัฒน์ธาดาตัวจริงอีกด้วย

### ชีวิตวัยเด็ก

หลังจากแม่เสียหลังวันเกิดอายุสามขวบได้เพียงไม่กี่เดือน ฟิลก็อยู่กับพ่อสองคนมาตลอด และพ่อก็พาฟิลติดสอยห้อยตามไปทำงานสำรวจในป่าและเขตชนบทในรัฐต่างๆ ซึ่งทำให้ฟิลสนใจที่จะเรียนต่อด้านวนศาสตร์ในเวลาต่อมา จากความทรงจำวัยเด็กที่ผูกพันกับป่าไม้และธรรมชาตินั่นเอง

หลังจากเข้าโรงเรียนประจำ ฟิลมีปัญหากับรุ่นพี่หัวโจกที่เข้ามาหาเรื่องกลั่นแกล้ง เขากับโจเซฟ เพื่อนสนิทคนแรก และมิคกี้ รุ่นน้องเข้าใหม่ที่ประสบชะตากรรมเดียวกันจึงร่วมมือล้างแค้นเอาคืน จนกระทั่งคืนความสงบสุขในชีวิตวัยประถมได้ และมิตรภาพของพวกเขาก็แน่นแฟ้นมากด้วย

### การศึกษา

ฟิลไม่ได้เข้าเรียนชั้นอนุบาลเหมือนเด็กส่วนใหญ่ เนื่องจากงานที่ไม่อยู่ติดที่ของพ่อ แต่ก็จัดหลักสูตรโฮมสคูลในการฝึกให้อ่านออกเขียนได้ เพื่อใช้ในการสอบเข้าโรงเรียนชายล้วนชื่อดังแห่งหนึ่งซึ่งเป็นโรงเรียนประจำ ก่อนจะสอบเข้าโรงเรียนมัธยมชั้นนำในเมืองหลวง ซึ่งฟิลมีความถนัดในวิชาชีววิทยาและประวัติศาสตร์มากเป็นพิเศษ อีกทั้งยังเป็นหัวหน้าชมรมอนุรักษ์ตอนม.ปลายอีกด้วย (ซึ่งขึ้นชื่อด้านการขายบาร์บีคิวสูตรบรรพบุรุษในงานโรงเรียน)

หลังจากจบมัธยมปลาย ฟิลก็เข้าเรียนในสถาบันเทคโนโลยีแห่งชาติ █████ ในคณะวิทยาการนวัตกรรมสิ่งแวดล้อม สาขาวนศาสตร์ ซึ่งทำให้เขาได้พบกับเกวลิน ไซ คนรักของเขาในที่สุด ซึ่งเป็นคนสนับสนุนให้เขาได้ทุนเรียนต่อ และวิจัยในด้านสัตว์ตัดแต่งพันธุกรรมและสิ่งแวดล้อมจนจบปริญญาเอกในที่สุด

### ชีวิตทำงาน

ฟิลทำงานให้กับศูนย์วิจัยแห่งชาติ █████ ในตำแหน่งนักวิจัยระบบนิเวศ ควบคู่กับการเรียนต่อและวิจัย โดยศึกษาระบบนิเวศที่ได้รับผลกระทบจากสัตว์ตัดแต่งพันธุกรรมนอกห่วงโซ่อาหารตามธรรมชาติ และยังต้องพบกับสัตว์ร้ายที่ไม่ได้ขึ้นทะเบียนจำนวนมาก ซึ่งฟิลได้แขนซ้ายของเขาให้กับสัตว์ประหลาดตัวหนึ่งระหว่างที่หนีออกจากกรงเมื่ออายุได้ 25 ปี จนต้องสวมแขนกลไทเทเนียมอัลลอยด์ไปตลอดชีวิต

ในภายหลังจากเรียนจบและเลื่อนขั้นเป็นหัวหน้าแผนกการวิจัยระดับ 4 สงครามก็เริ่มปะทุขึ้น ฟิลถูกทาบทามจากภาครัฐให้ช่วยวิจัยโครงการ Ultimate Weapon หรืออาวุธสงครามมีชีวิตที่ตัดแต่งพันธุกรรมจากสัตว์ร้าย แต่เขาปฏิเสธ และเป็นแกนนำในการคัดค้านการสร้างในเวลาต่อมาเมื่อพบว่าอาวุธชิ้นนี้จะทำลายระบบนิเวศโลกจนสูญสิ้นได้ ด้วยแนวโน้มที่ฟิลคาดคะเน มนุษยชาติจะหายไปเกินกว่าครึ่ง และมีสัตว์กับพืชนับหมื่นสายพันธุ์ต้องสูญพันธุ์อย่างถาวร ซึ่งทางรัฐบาลก็ไม่ต้องการหยุดโครงการนี้ จีงส่งมิคกี้มาเตือนเขาหลายครั้ง ก่อนที่จะโน้มน้าวเกวลิน ไซให้แปรพักตร์ ซึ่งในขณะนั้นเธอเองก็มีปัญหากับฟิลอยู่แล้ว

แต่เพราะแผนการผิดพลาด เกวลิน ไซได้ช่วยฟิลโดยการขโมยเอาข้อมูลทั้งหมดบรรจุลงคริสตัลชาฟท์ และทำเรื่องให้ฟิลลี้ภัยไปยังมหานคร SCIENIA พวกเขาจึงตัดสินใจเก็บฟิลแต่ก็ช้าเกินไปแล้ว...

#### การทำงานใน Scienia

หลังจากมาถึงไซเนีย ฟิลได้รับมอบหมายให้ทำหน้าที่เป็นหัวหน้าศูนย์วิจัยป่าไม้ (นักวิชาการระดับ 5) และอาจารย์พิเศษในสาขาวนศาสตร์ (ซึ่งไม่มีโอกาสได้สอนสักที---) นอกจากจะต้องมีหน้าที่ดูแลความเรียบร้อยในเขตป่าแล้ว ยังช่วยเกล ที. โอเมก้าในการทำรายงานและวิจัยอีกด้วย

แต่พอเข้าระบบลูปแล้ว งานหลักของฟิลคือการคุ้มกันกลุ่ม A ด้วยอาวุธหนัก และยังเป็นพ่อครัวหัวป่าก์อีกด้วย อีกทั้งยังเป็นเจ้าของสูตรอาหารแสนอร่อย (รวมถึงบาร์บีคิวสูตรลับประจำตระกูล) สามารถเทรดสูตรกันได้อย่างเสรี

## ความสัมพันธ์

### คนรัก

ฟิลเคยมีคนรักสมัยที่ยังเรียนมัธยมปลาย แต่เลิกรากันไปก่อนที่จะเข้ามหาวิทยาลัย ซึ่งเขาได้พบรักกับเกวลิน ไซซึ่งเป็นเพื่อนร่วมรุ่นหลังจากพบกันครั้งแรกในวันปฐมนิเทศ ในทีแรกเกวลินพยายามเมินหน้าฟิล แต่เพราะฟิลช่วยเอาไว้จากการโดนรุ่นพี่หนุ่มคณะอื่นคุกคาม เกวลินจึงยอมเปิดใจให้ และเป็นคนรักในเวลาต่อมา ซึ่งพวกเขาอยู่ด้วยกันมาตั้งแต่เรียนปีแรกจนถึงช่วงเวลาที่ต่อต้านโครงการ Ultimate Weapon รวมกันเป็นเวลา 15 ปี แม้ว่าจะไม่สามารถแต่งงานกันได้อย่างถูกต้อง เพราะเกวลิน ไซไม่ได้รับการรับรองสถานะมนุษย์ แต่ทั้งสองก็รักกันดีกว่าคู่รักทั่วไปเสียอีก
ก่อนหน้าที่เกวลิน ไซจะยิงตัวตาย เธอได้สารภาพความจริงว่าเธอตั้งท้องกับฟิล ซึ่งในภายหลังได้พบว่างานวิจัยคริสตัลชาฟท์ของเธอได้ก้าวหน้ามากกว่าที่ใครจะคิดได้...

ฟิลไม่เคยรักใครได้มากเท่ากับเกวลิน ไซอีกเลย แม้ว่าในระบบลูปจะได้มีโอกาสลงเอยกับเกล ที. โอเมก้าและแพทริเซีย แต่สุดท้ายแล้วก็ต้องยอมรับว่าทั้งสองคนนั้นไม่สามารถเติมเต็มหัวใจของเขาได้เลยแม้แต่น้อย แถมยังนำมาสู่ปัญหาชีวิตรักตามมาอีกด้วย

#### LOOP-O

ฟิลหนีมาอยู่ที่ไซเนียโดยสูญเสียเกวลิน ไซอย่างถาวร ซึ่งเขาได้พบกับเกล ที. โอเมก้า ร่างโคลนรุ่นน้องที่อายุน้อยกว่า 6 ปีและมีใจรักต่อเขาในเวลาไม่นาน ด้วยความที่ไม่สามารถทำใจต่อการสูญเสียคนที่ผูกพันมาตลอด 15 ปีได้ ฟิลจึงอยู่ร่วมกับเกลโดยมองเธอเป็นอนุสรณ์ของเกวลิน ไซ ซึ่งนำมาสู่ความเสียใจในภายหลัง เพราะเกล ที. โอเมก้าเจ็บปวดต่อข้อเท็จจริงนี้เป็นอย่างมาก แม้ว่าฟิลจะหลงรักเกล ที. โอเมก้าในแบบที่เธอเป็นจริงๆ ในเวลาต่อมา แต่ก็ไม่สามารถประสานรอยร้าวในความสัมพันธ์ได้ จนกระทั่งเกลเสียชีวิตในวันที่ 11 ธันวาคม 23XX และเขาก็เสียชีวิตตามเธอไปในวันรุ่งขึ้น

#### ระบบ LOOP ปัจจุบัน

ในคราวนี้ฟิลและเกล ที. โอเมก้ามีจุดเริ่มต้นเป็นคู่กัด และสามารถเปิดใจได้อย่างสะดวกในระบบลูป แม้ว่าพอถึง Loop-II จะพบข้อเท็จจริงอันน่าเศร้าของ Loop-O จนทำให้เขาต้องออกไปดื่มย้อมใจสงบสติอารมณ์และพบกับแพทริเซีย เวลส์ ซึ่งเป็นผู้ลี้ภัยเหมือนกันกับเขา ด้วยความนิ่งและสุขุมที่คุ้นเคย ประกอบกับคุยกันแล้วเข้าใจกันดีจึงทำให้สถานะวันไนท์สแตนด์กลายเป็นคู่รักกันในที่สุด

แต่ถึงอย่างนั้นฟิลก็ดูจะยังไม่ลืมเกวลิน ไซ และยังคงรู้สึกผิดต่อเกล ที. โอเมก้ากับสิ่งที่เขาเคยทำใน Loop-O แม้ว่าเกลจะคบกับแอสตันแล้วในภายหลัง ฟิลก็ยังอดเป็นห่วงไม่ได้อยู่ดี...

ในภายหลังจากที่พบว่าเกวลิน ไซอยู่ในไซเนีย (แถมยังมีทายาทอีกคน) ฟิลจึงตัดสินใจเลิกรากับแพทตี้และกลับไปใช้ชีวิตครอบครัวของตนเองอีกครั้งหนึ่ง โดยมีเสียงค่อนแคะจากเกล ที. โอเมก้าว่าไม่ว่าเขาจะเจอใครก็ตาม ก็พร้อมจะทิ้งเพื่อกลับไปหาลูกเมียของเขาได้ทุกเมื่อ และนั่นก็เป็นความจริง

### ครอบครัว

ด้วยตัวอย่างที่ดีจากพ่อของตนเอง ฟิลจึงวาดฝันและมีอุดมคติเกี่ยวกับการสร้างครอบครัวเป็นของตัวเอง แม้ว่าเขาจะไม่สามารถแต่งงานกันได้ตามกฎหมาย ซึ่งทำให้พวกเขาไม่สามารถมีลูกได้ ฟิลจึงจำใจพับความฝันที่จะมีลูกสักคนแล้วพาไปตั้งแคมป์ในป่าอย่างที่พ่อเคยทำเมื่อตอนที่เขายังเด็ก ซึ่งในช่วงสงครามที่ฟิลต่อต้าน Ultimate Weapon อยู่นั้น เกวลิน ไซพลาดท้องขึ้นมา ซึ่งเป็นหนึ่งในชนวนที่ทำให้เธอแปรพักตร์ในการร่วมวิจัย Ultimate Weapon ตามคำชวนของมิคาเอล และขโมยข้อมูลออกมาในขณะเดียวกันก็สำรองข้อมูลตัวตนและลูกในท้องไปด้วย

ในภายหลัง เมื่อร่วมงานกับแอรีแอดเน่แล้ว หล่อนก็พบว่าข้อมูลมนุษย์ในคริสตัลชาฟท์ไม่ได้มีเพียงเกวลิน ไซ หากแต่มีทายาทของเธออยู่ด้วย ก่อนจะทำการบรรจุเด็กน้อยคนนี้ลงไปในร่างมนุษย์ที่สร้างขึ้น และตั้งชื่อว่า การิน เอมเมตต์ อาวส์วัลด์ โดยต้องการวิจัยมนุษย์ที่เกิดในฐานข้อมูลภายใต้รูปแบบที่แตกต่างจากการโคลนมนุษย์ปกติทั่วไป ซึ่งทีมวิจัยคริสตัลชาฟท์ยังคงถกเถียงกันถึงเรื่องจริยธรรมว่าสมควรจะบอกความจริงเรื่องนี้แก่ฟิลหรือไม่มาตลอด จนกระทั่งกลุ่ม A เข้ามาพัวพันกับการทำลายเกวลินโปรเจ็กต์ II ใน Loop-VII ซึ่งท้ายที่สุดแล้วก็ลงมติกันว่าสมควรจะบอกความจริงกับฟิลใน Loop-VIII

และฟิลก็สมหวังกับความฝันที่ไม่น่าจะเป็นไปได้ยิ่งกว่า TR ยกเลิกระบบลูปจนได้ใน Loop-VII และใช้ชีวิตกับครอบครัวอย่างมีความสุขโดยไม่สนข้อเท็จจริงเรื่องการทดลองของ TR อีกแล้ว